armvectores/hy_wikipedia_2023 huggingface dataset:
Էդուարդ Ավագ

Էդուարդ Ավագ (անգլ.՝ Edward the Elder, հունիս 874, Վանտեջ, Մերսիա - հուլիսի 17, 924, Ֆամդոն, Չեշիր, Մերսիա), Անգլիայի արքա 899 կամ 901  - 924 թվականներ։ Դարձել է թագավոր իր հոր՝ Ալֆրեդ Մեծի մահից հետո 899 թվականին։ Նրա նստավայրն էր Վինչեսթերը, Վեսեքսի նախկին մայրաքաղաքը։ Նա նվաճեց արևելյան հողերը և Արևելյան Անգլիան դաներից 917 թվականին և դարձավ Մերսիայի կառավարիչը 918 թվականին։
Նրան շնորհվել է «Anglorum Saxonum rex»-ի կամ «Անգլո-սաքսերի արքա» տիտղոսը։ Նա այս տիտղոսով երկրորդ արքան էր, քանի որ տիտղոսը ստեղծել էր Ալֆրեդը Edward's coinage reads "EADVVEARD REX.": Ժամանակագիրները գրում են, որ ամբողջ Անգլիան համարում էր Էդվարդին լորդ 920 թվականին։ Բայց այն փաստը, որ Յորքը շարունակում էր արտադրել իր սեփական մետաղադրամը, խոսում էր այն մասին, որ Էդուարդը չէր հանդիսանում հեղինակություն վիկինգներին ենթակա Նորթումբրիայում։ Էդուարդի «ավագ» մականունը առաջին անգամ օգտագործվել էր Վուլֆստանի Սրբ. Ադելվոլդի կյանքը (մոտ 996) գրքում, որպեսզի նրան տարբերի ավելի ուշ կառավարած Էդվարդ Տառապյալից։


== Վաղ կյանք ==
Էդուարդը Ալֆրեդ Մեծի և Մերսիացի թագուհի Իլսվիթի ավագ որդին է։ Էդուարդի ծննդյան ստույգ տարեթիվը անհայտ է։ Նրա ծնողները ամուսնացել են 868 թվականին և նրա ավագ քույր Էթելֆլեդը ծնվել է քիչ անց, քանի որ նա ինքը ամուսնացել է 883 թվականին։ Էդուարդը հնարավոր է ծնվել է շատ ավելի ուշ, մոտ 874 թվականից 877 թվականներին Պատմաբան Պետրոս Լանգտոֆտը (մահացել է մոտ 1308 թվականին և գրել է Էդուարդի մասին մի քանի դար հետո) անվանել է նրան «շատ ուժեղ, գեղեցիկ և չափազանց խելացի»։
Ըստ Ալֆրեդ թագավորի կյանքի վերաբերյալ հաշվետվությունների Էդուարդը կրթվել է պալատում իր ամենակրտսեր քրոջ հետ։ Նրա երկրորդ քույրը փոքր տարիքից անցել է հոգևոր կյանքին (ըստ միջնադարյան ավանդույթի ճանաչված ընտանիքից առնվազն մեկ հոգի նվիրվում էր եկեղեցուն) և ավելի ուշ ծառայեց Շեֆսբերիում։ Նրա փոքր եղբայր Ադելվարդը ուսուցանել է արքունական դպրոցում, որտեղ ուսումնասիրել է լատիներեն, ինչը ենթադրում էր, որ նա պետք է ապրի կրոնական կյանքով։


== Ծանոթագրություններ ==
Ամազոնի դաշտավայր

Ամազոնի դաշտավայր կամ Ամազոնիա (պորտ.՝ bacia do rio Amazonas, իսպ.՝ cuenca del Amazonas), երկրագնդի ամենամեծ դաշտավայրն է, ձևավորվել է պլատֆորմի հնագույն հիմքի իջած տեղամասում, որը հետագայում աստիճանաբար լցվել է գետաբերուկներով։ Այդ պատճառով էլ դաշտավայրի մակերևույթը հարթ է։ Արևմուտքում դաշտավայրը լայն է, դեպի արևելք աստիճանաբար նեղանում է և քնարի տեսք ստանում։ Զբաղեցնում է Հարավային Ամերիկայի մակերեսի շուրջ 5 միլիոն կմ²-ին։ Տարածվում է Անդերից մինչև Ատլանտյան օվկիանոս, Գվիանական և Բրազիլական սարահարթերի միջև և գրավում է Ամազոն գետի ջրհավաք ավազանը։

Ամազոնի դաշտավայրը գրեթե ամբողջովին գտնվում է հասարակածային կլիմայական գոտում և պատված է խոնավ հասարակածային անտառներով։ Դրանց մեծ մասը դեռևս կուսական է, մարդու ազդեցությունը քիչ է։
Այստեղ եղանակը միապաղաղ է՝ բոլոր օրերը նման են միմյանց։ Վաղ առավոտյան արևածագից հետո երկինքը սովորաբար պարզ է լինում, ջերմաստիճանը՝ +22° +23 °C։ Շոգն աստիճանաբար ուժեղանում է և ցերեկվա ժամը մոտ երկուսին հասնում + 33° +34 °C։ Այդ ժամերին սկսում են ամպեր կուտակվել և սկսվում է ուժեղ, բայց կարճատև տեղատարափ անձրև։ Հեղեղային անձրևը, սակայն կարճ է տևում։ Գիշերը հեղձուցիչ տոթ է լինում, անընդհատ լսվում է գազանների ոռնոցները։
Ամազոնյան անտառներն ապշեցնում են իրենց բուսականության փարթամությամբ ու բազմազանությամբ։ Մինչ պլանտացիաներում կաուչուկատու ծառեր աճեցնելը, Ամազոնյան անտառները աշխարհում հայտնի էին իրենց կաուչուկատու ծառերով։
Ամենուրեք տարածված են մրջյուններն ու տերմիտները, մոծակների խմբերը, համրուկ, գետակինճ, վտանգավոր են հովազները, թունավոր օձերն ու սարդերը, գետերում՝ պիրանիաների վտառները, շնաձկները և կոկորդիլոսները։
Բնակչությունը անտառներում շատ նոսր է։ Որոշ ցեղեր մինչև այսօր թափառական կյանք են վարում։ Դաշտավայրի արևմտյան մասում են գտնվում Կոլումբիա, Պերու, արևելյան մասում՝ Բրազիլիա պետությունները։


== Ծանոթագրություններ ==
(1660) Վուդ

(1660) Վուդ (անգլ.՝ Wood), աստերոիդ աստերոիդների հիմնական գոտում։ Հայտնաբերվել է 1953 թվականի ապրիլի 7-ին Յակոբ Բրյուերի կողմից Յոհանեսբուրգում։
Միջին հեռավորությունը Արեգակից կազմում է 2,395643 ա. մ., առավելագույնը մոտենում է 1,674 ա. մ. հեռավորության վրա և հեռանում 3,1173 ա. մ.։ Արեգակի շուրջ մեկ ամբողջական պտույտ է կատարում 1354,35 երկրային օրվա ընթացքում, իր ուղեծրով շարժվելով միջինում 0,26581 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 20,57° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1660) Վուդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ջունգանո

Ջունգանո  (իտալերեն՝ Giungano), քաղաք Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը ըստ 2008 թվականի մարդահամարի տվյալերի կազմում է 1114 մարդ, բնակչության խտությունը կազմում է 101 մարդ/կմ²։ Զբաղեցնում է 11 կմ² մակերես։ Փոստային ինդեքս՝ 84050, հեռախոսային կոդ՝ 0828։


== Բնակչություն ==


== Կոմունային վարչակազմ ==
Հեռախոս՝ 0828 880220 — 0828 880285
Էլեկտրոնային փոստ՝ info@comune.giungano.sa.it
Պաշտոնական կայք ՝ http://www.comune.giungano.sa.it/ Archived 2010-03-07 at the Wayback Machine.


== Արտաքին հղումներ ==
http://www.comune.giungano.sa.it/ Archived 2010-03-07 at the Wayback Machine.
Վիճակագրության ազգային ինստիտուտ (իտալ.)
Վիճակագրության ազգային ինստիտուտ (անգլ.)


== Ծանոթագրություններ ==
Փերիներ. Ձմեռային անտառի առեղծվածը

Փերիներ. Ձմեռային անտառի առեղծվածը (անգլ.՝ «Secret of the Wings»), համակարգչային անիմացիոն կատարկեգական մուլտֆիլմ, արտադրված DisneyToon Studios-ի կողմից։


== Սյուժե ==
Մի անգամ Դին Դինը որոշեց օգնել Ֆաունային կենդանիներին տանել Ձմեռային Անտառ։ Դին Դինը հատում է աշնան և ձմռան սահմանը։ Այդ ժամանակ նրա թևերը սկսում են անսպասելի փայլատակել։ Ֆաունան դուրս է բերում ընկերուհուն այդտեղից, քանի որ փերիներին չի կարելի մտնել Ձմեռային Անտառ (ինչպես նաև ձմեռային փերիներին՝ ամառային փերիների անտառ), հակառակ դեպքում նրանց թևերը կկոտրվեն, իսկ առանց թևերի փերիները չեն կարող թռչել։ Դրանից բուժվելն անհնար է։
Դինը որոշում է պարզել, թե ինչու իր թևերը փայլատակեցին և այդ նպատակով գնում է գրադարան։ Բայց, ավաղ, իրեն անհրաժեշտ էջը գրքի որդը կերել էր։ Միակը, ով կարող է այդ երևույթը պարզաբանել, Պահապանն էր, որն ապրում էր ձմեռային անտառում։ Այդ ժամանակ փերին որոշում է կարել իր համար տաք մուշտակ և թաքուն գնալ Ձմեռային Անտառ։ Փայլատակելու պատճառն իմանալուց բացի նա նաև իմանում է, որ ինքն ունի քույր՝ Անմոռւոկ անունով, որը շատ է նման Դին Դինին։


== Ձայնային կրկնօրինակում ==
Ձայնային կրկնօրինակող դերասանների մեծ մասը նախորդ մուլտֆիլմի կրկնօրինակողներն են․

Մեյ Ուիթման - Դին Դին
Լյուսի Հեյլ - Անմոռուկ
Լյուսի Լյու - Սերեբրյանկա
Ռեյվն Սիմոնե - Իրիդեսսա
Մեգան Հիլթի - Ռոզետտա
Պամելա Էդլոն - Վիդիա
Մետտ Լանտեր - Սլեդ
Թիմըթի Դալտոն - լորդ Միլորի
Անժելիկա Հյուսթն - Կլերիոն թագուհի
Դեբբի Ռայն - Սպայկ
Ջեյն Հորոկս - Մերի փերի


== Թողարկում ==
Direct-to-DVD տարբերակը 2012 թվականի հոկտեմբերի 23-ին թողարկվել է Blu-ray, Blu-ray 3D, DVD, նաև թվային ներբեռնմամբ։ Blu-ray и Blu-ray 3D տարբերակներով թողարկվել է նաև «Փերիների դաշտավայրի մրցույթը» կարճամետրաժ մուլտֆիլմը։


== Հետաքրքիր փաստեր ==
Սկզբում Անմոռուկի դերը պիտի կատարեր Աննասոֆիա Ռոբը, բայց նա հրաժարվեց, և դերը կատարեց Լյուսի Հեյլը։


== Ծանոթագրություններ ==
(3896) Պորդենոն

(3896) Պորդենոն (անգլ.՝ Pordenone), աստերոիդ աստերոիդների հիմնական գոտում։ Հայտնաբերվել է 1987 թվականի նոյեմբերի 18-ին Ջոան Բաուրի կողմից Չաոնիսում։
Միջին հեռավորությունը Արեգակից կազմում է 3,003078 ա. մ., առավելագույնը մոտենում է 2,8625 ա. մ. հեռավորության վրա և հեռանում 3,1436 ա. մ.։ Արեգակի շուրջ մեկ ամբողջական պտույտ է կատարում 1900,85 երկրային օրվա ընթացքում, իր ուղեծրով շարժվելով միջինում 0,189389 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,68° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3896) Պորդենոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յագնոբացիներ

Յաղնոբացիներ (յագն․՝ йағнобӣ)՝ փոքրաթիվ իրանալեզու ժողովուրդ, որը բնակվում է Տաջիկստանում և համարվում է տեղի ազգային փոքրամասնություն։


== Բնակեցման շրջաններ ==
Յաղնոբացիների պատմական բնակեցման տարածաշրջանը համարվում է Յաղնոբ (տաջ․՝ Яғноб) գետի հովիտը։ Այս տարածքը գտնվում է Սոգդիյան մարզի հարավային հատվածում։ 1970—1971 թվականներին մոտ 4000 յագնոբացիներ ստիպողաբար տեղահանվեցին Զաֆարաբադի և Վարզոբյան շրջաններ։ Պատճառն «երկրաշարժային գոտու վտանգավորությունն էր», սակայն իրականում ուղղակի պետք էին աշխատողներ այդ տարածքում բամբակը աճեցնելու համար։ Շատերը հաստատվեցին նաև մայրաքաղաք Դուշանբեում, մի մասն էլ վերադարձավ իրենց հայրենի վայրը։


== Լեզու ==
Յաղնոբերենը սոգդիերենի (այդ լեզվի արևելյան բարբառներից մեկի) միակ «կենդանի» մնացած ճյուղն է, որը փրկվել է պարսկերենի կործանիչ ազդեցությունից մի հեռավոր լեռնային հովտում։ Այսօրվա դրությամբ յաղնոբերենի ամենամոտիկ բարեկամական լեզուն հանդիսանում է օսերենը, որը նույնպես պատկանում է իրանական լեզուների հյուսիս–արևելյան ենթաճյուղին։ Հիշեցնենք, որ տեղի պետական լեզուն հանդիսացող տաջիկերենը պատկանում է հարավարևմտյան ենթաճյուղին։ Այնուամենայնիվ, յաղնոբերենի և օսերենի նախահայրեր հանդիսացող լեզուները մեր դարաշրջանից ի վեր հանդես էին գալիս որպես առանձին լեզուներ, և համաժամանակյա մակարդակի վրա այս լեզուները բավականին տարբերվում են միմյանցից։ Գրեթե բոլոր յագնոբացիներն երկլեզու են՝ յագնոբերենից բացի օգտագործվում է նաև տաջիկերենը, որով վարում են դասընթացները և սովորում են դպրոցում։ Տաջիկերենն ունեցել է և շարունակում է ունենալ մեծ ազդեցություն յագնոբացիների լեզվի վրա, հիմնականում ազդելով բառապաշարի վրա։ Այսօրվա դրությամբ այս փոքր ազգը մեծամասնությամբ ձուլվել է տաջիկական միջավայրում։


== Քանակություն ==
Քանակությունը մոտ 5 հազար մարդ է, որոնք 2000 թվականի մարդահամարով արձանագրվել էին որպես տաջիկներ։
Այլ տվյալների համաձայն, յագնոբացիներն հասնում են 13,5 հազարի, որոնցից 6,6 հազարը ապրում է Զաֆարաբադի շրջանում, 3,5 հազարը՝ Դուշանբեում, 1,3 հազարը՝ Վարզոբյան շրջանում (Վերին Վարզոբում), 1,1 հազարը՝ Գիսարյան շրջանում, 0,7 հազարը՝ Խաթլոնի նահանգի սահմանագլխին՝ Ռուդակիում և Խուռոսոնյան շրջանում։ Միայն 300 յագնոբացի է բնակվում իրենց հայրենիքը հանդիսացող Յագնոբ գետի հովտում։


== Հիմնական զբաղմունքները ==
Հիմնական զբաղմունքներն են հողագործությունն ու անասնապահությունը։


== Կրոն ==
Հավատացյալները սուննի իսլամի հետևորդներ են։


== Արտաքին հղումներ ==
http://www.vokrugsveta.ru/vs/article/7333/՝(չաշխատող հղում) ռուսերեն։


== Տես նաև ==
Յաղնոբերեն
Իրանական լեզուներ
Տաջիկստան
Պերևիցկի Տորժոկ

Պերևիցկի Տորժոկ (ռուս.՝ Перевицкий Торжок), գյուղ Ռուսաստանի Մոսկվայի մարզի Լուխովիցկի շրջանի կազմում։
Բնակչությունը 2006 թվականին գրանցված տվյալներով կազմում էր 287 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հրկիզող նյութեր

Հրկիզող նյութեր, հրատեխնիկական բաղադրություններ, ինչպես նաև այրվող նյութեր կամ դրանց խառնուրդներ, որոնք օգտագործվում են ռազմական գործում՝ հրկիզող ռազմամթերքները (ռումբ, արկ, ական, փամփուշտ և այլն) լիցքավորելու համար։ Հրկիզող նյութեր են նաև հրանետ խառնուրդները։ Լայն տարածում են գտել համաշխարհային երկրորդ պատերազմի (1939—1945) ժամանակ։ Բաժանվում են երկու խմբի՝ 

օքսիդիչներ պարունակող՝ մետաղների օքսիդներով (օրինակ, թերմիտ), նիտրատներով կամ գերքլորատներով^ՇւՕՅ, KCIO4 ևն),
օքսիդիչներ չպարունակող, որոնք այրվում են օդի թթվածնի հաշվին (թանձրացած նավթամթերքներ, օրինակ, նապաչմ, ~90% Mg պարունակող «էլեկտրոն», համաձուլվածք, սպիտակ ֆոսֆոր ևն)։Հրկիզող նյութերի այրման արագությունը կախված է խառնուրդի չափաքանակից և ռազմամթերքի կազմից։
Կանտիլենա (այլ կիրառումներ)

Կանտիլենա (լատ.՝ cantilena — երգեցողություն) տերմինը կարող է նշանակել․

Երգուն մեղեդի (վոկալ կամ գործիքային)։
Երաժշտության, նրա կատարման, ինչպես նաև երգչի ձայնի երգեցիկությունը։
Քնարական-էպիկական բնույթի միաձայն և բազմաձայն աշխարհիկ վոկալ գործեր և պարերգեր՝ 8-15-րդ դարեր Արևմտյան Եվրոպայում։
Վոկալ բազմաձայն յուրաքանչյուր երկ՝ 16-րդ դարեր-17-րդ դարեր։
Երգ, ինչպես և երգուն մեղեդի ունեցող ստեղծագործություն 17-րդ դարի վերջից։
Սամվել Պետրոսյան (նկարիչ)

Անվան այլ կիրառումների համար տե՛ս՝ Սամվել Պետրոսյան (այլ կիրառումներ)Սամվել Բարդուղի Պետրոսյան (հոկտեմբերի 10, 1941(1941-10-10), Երևան, Հայկական ԽՍՀ, ԽՍՀՄ - օգոստոսի 19, 2012(2012-08-19), Երևան, Հայաստան), հայ գեղանկարիչ, մանկավարժ։ Հայաստանի նկարիչների միության անդամ (1971)։ ՀՀ արվեստի վաստակավոր գործիչ (2009)։


== Կենսագրություն ==
Սամվել Պետրոսյանը ծնվել է Երևանում։ 1960 թվականին ավարտել է Երևանի գեղարվեստի ուսումնարանը, 1961-1966 թվականներին սովորել է Երևանի գեղարվեստա-թատերական ինստիտուտում։ 1970 թվականից դասավանդել է Երևանի Փանոս Թերլեմեզյանի անվան գեղարվեստի ուսումնարանում, 1991-2007 թվականներին եղել է ուսումնարանի տնօրենը։ 1971 թվականից եղել է Հայաստանի նկարիչների միության անդամ, 1987-1991 թվականներին՝ քարտուղարը։


== Ստեղծագործություններ ==
Պետրոսյանի բնանկարներին, դիմանկարներին, նատյուրմորտներին, կրոնական, պատմական թեմաներով մոնումենտալ հորինվածքներին բնորոշ են վավերականությունը, խորհրդանշային միջոցները։

«Արագիլներ», 1992, մասնավոր հավաքածու, Բեյրութ
«Դեպի երկիր», 2001Ավետարանական և աշխարհիկ թեմաներով նկարաշարեր է ստեղծել Դեթրոյթի Սուրբ Սարգիս (1977, 15 պատկեր) և ԱՄԷ Շարջա քաղաքի Սուրբ Գրիգոր Լուսավորիչ (1998, 11 պատկեր) եկեղեցիների համար։


== Ցուցահանդեսներ ==
Անհատական ցուցահանդեսներ է ունեցել Երևանում (1965), Բեյրութում (1992), Նյու Յորքում (1994) և այլուր։


== Պարգևներ ==
ՀՀ արվեստի վաստակավոր գործիչ, 2009


== Ընտանիք ==
Հայր՝ Բարդուղ Պետրոսյան
Քույր՝ Ալվարդ Պետրոսյան
Դուստր՝ Շուշան Պետրոսյան
Որդի՝ Բարդուղ Պետրոսյան


== Ծանոթագրություններ ==


== Արտաքին հղումներ ==
Սամվել Պետրոսյան
Հիբրիդային բառ

Հիբրիդային բառ կամ փորթմանթեու (անգլ.՝ portmanteau), բառերի լեզվական խառնուրդ, որում բազմաթիվ բառերի մասեր կամ դրանց հնչյունները միավորված են նոր բառում, ինչպես օրինակ՝ «ծխամշուշ» բառը (անգլ.՝ smoge) ստեղծվել է ծուխ և մշուշ բառերից (անգլ.՝ smoke and fog) կամ «մոթել»-ը՝ շարժիչ (անգլ.՝ motor) և հյուրանոց (անգլ.՝ hotel) բառերից։ Լեզվաբանության մեջ հիբրիդային բառը սահմանվում է որպես առանձին ձևույթ, որը ներկայանում է երկու կամ ավելի ձևույթների միացությամբ։
Սահմանումը համընկնում է քերականական եզրույթի՝ հապավման հետ, բայց հապավումը կազմվում է այնպիսի բառերից, որոնք հաջորդաբար գործածվող երկու կամ ավելի բառերի կրճատ գրություն են, ինչպես օրինակ՝ ուսմասվար (ուսումնական մասի վարիչ), մինչդեռ հիբրիդային բառը կազմվում է գոյություն ունեցող երկու կամ ավելի բառերի միացումից, որոնցից յուրաքանչյուրը առնչվում է առանձին հասկացության հետ։ Հիբրիդային բառը տարբերվում է նաև բարդ բառերից. այն  չի ներառում խառնուրդ բառերի արմատներ։ Օրինակ՝ ծովաստղ-ը բարդ բառ է. այն կազմված է ծով և աստղ բառերից, մինչդեռ ծով և աստղ բառերի ենթադրյալ հիբրիդային բառը կլինի ծոտղ։


== Ծագումնաբանություն ==
 
Լուիս Քերոլն առաջին անգամ հիբրիդային բառեր գործածեց «Հայելու միջով» գրքում, որտեղ Համփթի Դամփթին Ալիսին բացատրում է, թե ինչպես են ստեղծվում արտասովոր բառերը «Անիմաստ լեզվում» (անգլ.՝ Jabberwocky): Այսպես՝ (անգլ.՝ slithy) նշանակում է կեղտոտ և ճկուն (անգլ.՝ slimy and lithe), իսկ mimsy՝ թշվառ և փխրուն (անգլ.՝ miserable and flimsy): Համփթի Դամփթին բացատրում է Ալիսին ինչպես համադրել բառերը տարբեր ձևերով։
Տեսնո՞ւմ եք՝ սրանք հիբրիդային բառեր են. այստեղ երկու իմաստ ներառված է մեկ բառում։
Քերոլը իր՝ «Սնարքին որսալիս» գրքի ներածության մեջ կիրառում է հիբրիդային բառեր, երբ քննում է բառապաշարի ընտրությունը։ Սնարք բառը (անգլ.՝ Snark) ինքնին հորինված է. այն Քերոլի երևակայական հերոսն է, որը ծագում է անգլերեն օձ (անգլ.՝ snake) և շնաձուկ (անգլ.՝ shark) բառերի միացումից։
Ժամանակակից անգլերենում հիբրիդային բառը (անգլ.՝ portmanteau) նմանվում է բառ-ճամպրուկի, որը բացելիս բաժանվում է երկու հավասար մասերի, այդպես էլ հիբրիդային բառերն են։ Ստուգաբանորեն բառը ծագում է ֆրանսերենի (ֆր.՝ porte-manteau) բառից, որ նշանակում է հագուստի կախիչ։


== Տես նաև ==
Ձևաբանություն
Նորաբանություն
Հապավում


== Ծանոթագրություններ ==
Ջրաբուժություն

Ջրաբուժություն, հիդրոթերապիա, ջրի արտաքին օգտագործումը բուժիչ և կանխարգելիչ նպատակներով։ Ջրաբուժության մասին առաջին տեղեկությունները պատկանում են հնդիկներին (մ․ թ․ 1500 տարի առաջ)։ Հիգիենային ու բուժիչ նպատակով խմելու և հանքային ջրեր են օգտագործել հին եգիպտացիները, բաբելոնացիները, ասորիները, հրեաները և ուրիշներ։ Հին Հունաստանում Ջրաբուժության տեխնիկան կատարելագործել է Հիպոկրատը։ Այնուհետև Ջրաբուժությունը տարածվել է Հռոմում և այլ երկրներում։ Գիտականորեն ձևավորվել է 19-րդ դարում, երբ ուսումնասիրվել է Ջրաբուժության ֆիզիոլոգիական ազդեցությունն օրգանիզմի վրա։ Ջուրն իր հատկությունների շնորհիվ օրգանիզմի վրա ունի ջերմային, մեխանիկական ու քիմիական ազդեցություն։ Արտաքին օգտագործման ժամանակ գրգըռվում են մաշկի նյարդային ընդունիչները (էքստերոռեցեպտորներ), իսկ հանքային ջրերն օգտագործելիս (ցնդող գազանման նյութերի ազդեցության շնորհիվ)՝ անոթների, ներքին օրգանների նյարդային ընդունիչները (ինտերոռեցեպտորներ)։ Հիմնական գրգռիչը ջերմաստիճանն է, որքան մեծ է ջրի և մաշկի միջև ջերմաստիճանների տարբերությունը, այնքան ուժեղ է Ջրաբուժության ազդեցությունը։ Ըստ ջրի ջերմաստիճանի, ջրաբուժական պրոցեդուրները կարող են լինել սառը (20 °C-ից ցածր), զով (21-33 °C), չեզոք ջերմաստիճանի (34-36 °C), գոլ (37-39cC) և տաք (40 °C-ից բարձր)։ Ջրաբուժության ազդեցությունից ռեֆլեքսային ճանապարհով փոփոխություններ են տեղի ունենում սիրտ-անոթային, նյարդային, ներզատիչ, մկանային համակարգերի գործունեության մեջ, ջերմափոխանակության և նյութափոխանակության պրոցեսներում։ Օրգանիզմում ընթանում են կենսաբանական, կենսաքիմիական և կենսաֆիզիկական բարդ պրոցեսներ, որոնք նպաստում են ախտաբանորեն փոփոխված ֆունկցիաների նորմալացմանը, օրգանիզմի կոփմանը և այլն։ Ջրաբուժական պրոցեդուրները կարող են լինել ջրացողումների, շփումների, խոնավ փաթաթումների, թրջոցների, ջրացնցուղների, լոգանքների, ջրավազաններում լողանալու, աղիքային լվացումների ձևով։ Տարբերում են ընդհանուր (ջրի մեջ է ընկղմվում ամբողջ մարմինը) և տեղային (մարմնի որևէ մասը) ջրաբուժական պրոցեդուրներ։ Ջրաբուժությունը կիրառում են սիրտ-անոթայհն, նյարդային, ստամոքսաղիքային, գինեկոլոգիական, մանկական, նյութափոխանակության, մաշկային և այլ հիվանդությունների ժամանակ։ Ջրաբուժության դեպքում օրգանիզմի ռեակցիան կախված է պրոցեդուրի բնույթից, օրգանիզմի վիճակից և այլն։ Ջրաբուժությունը հակացուցված է սուր բորբոքային պրոցեսների, վարակիչ հիվանդությունների, արյունահոսությունների, սիրտ-անոթային համակարգի գործունեության ապակոմպենսացման, աթերոսկլերոզի, հիպերտոնիկ հիվանդության, չարորակ նորագոյացությունների են դեպքերում։
Սյուրռեալիստական կոմպոզիցիա

Սյուրռեալիստական կոմպոզիցիա, իսպանացի նկարիչ Սալվադոր Դալիի նկարը, որը ստեղծվել է 1928 թվականին։ Պահվում է Դալիի թատրոն-թանգարանում, կատալոնական Ֆիգերես քաղաքում։ Նկարը թանգարանը ձեռք է բերել մասնավոր հավաքածուից՝ իր հավաքածուն էապես համալրելու ծրագրի մաս կազմող ծրագրի շրջանակներում, որը սկսվել է դեռ 1991 թվականից։ «Սյուրռեալիստական ​​կոմպոզիցիա» նկարի բնօրինակը հետագայում ​​կոչվել է «Տոնական հավի միս»։ Իսկ Դալիի թատրոն-թանգարանի հավաքածուում այն ​​պահվում է որպես «Իշխանական սագեր»։
Նկարը շատ առումներով կանխատեսում է երեսունական թվականներին Դալիի գեղարվեստական ​​նվաճումները։ «Սյուրռեալիստական կոմպոզիցիան» Դալին ցույց տվեց Անդրե Բրետոնիին և սյուրռեալիստների շրջանակին։ Նկարում նկատելի է սյուրռեալիստ նկարիչ Իվա Տանգուի ազդեցությունը. Տարածության կառուցման եղանակը, սպիտակավուն ամորֆ ֆիգուրները, ասես լողում են կտավի մակերեսին։
Նկարում պատկերված թվերի վերաբերյալ ինքը՝ Դալին, 1938 թվականին իր «Անգելուս Միլլետի ողբերգական առասպելը» էսսեում գրում է.
Նկարներիս համարակալումը կարծես արտացոլում է իմ հավերժական հետաքրքրությունը ստանդարտ հաշվիչի նկատմամբ։ 1927 թվականի հունիսին ես գրեցի «Սուրբ նահատակ Սեբաստիան» հոդվածը և տպագրեցի «L'Amique de les arts» ամսագրում։ Լորկան գտավ, որ դա իր երբևէ կարդացած լավագույն բանաստեղծական տեքստն է։ Այս հոդվածում ես բացատրեցի, թե ինչպես կարելի է չափել սուրբ Սեբաստիայի ցավը։ Այնպես, ինչպես չափում են ջերմությունը՝ ջերմաչափի օգնությամբ։ Յուրաքանչյուր նոր սլաք կբարձրացնի ցավի «աստիճանը», գումարվելով ընդհանուր արդյունքին:Դա եղավ հենց այն պահին, երբ ինքն իր «Օդում» գրեց. «Առավել ևս ցանկալի է ձևը, սահմանը և չափը:/Հագուստի դիզայներները աշխարհը չափում են իրենց ծալովի մետրով» 40։ Այդ ժամանակ ես սիրում էի տարբեր տեսակի չափումների և կշիռների համակարգեր, և թվերը հայտնվում էին ամենուր։ Նույնիսկ այդ ժամանակ ինձ մոտ հետաքրքրություն առաջացավ ստանդարտ հաշվիչի, իրերի թվային բաժանման նկատմամբ։


== Գրականություն ==
Мишель Нюридсани Сальвадор Дали. — М.: Молодая гвардия, 2008. — 543 с.


== Ծանոթագրություններ ==


== Արտաքին հղումներ ==


== Ссылки ==
Инаугуральная гусиная кожа(անգլ.) в галерее работ Сальвадора Дали
Յուֆլե

Յուֆլե (արաբերեն قصبہ), Սոմալիի Սանագ գոբոլի 5 շրջաններից մեկն է։ Դե ֆակտո գտնվում է Սոմալիլենդ կոչվող երկրում։ Բնակչությունը կազմում է մոտ 15000 մարդ, որոնք հիմնականում մուսուլմաններ են։
Կոտլյարովկա (գյուղ, Կուպյանսկի շրջան)

Անվան այլ կիրառումների համար տե՛ս՝ ԿոտլյարովկաԿոտլյարովկա (ուկրաիներեն՝ Котлярівка), գյուղ Ուկրաինայի Խարկովի մարզի Կուպյանսկի շրջանում։ Հիմնադրվել է 1711 թվականին։
2001 թվականի տվյալներով Կոտլյարովկա գյուղում բնակվում էր 255 մարդ։ Բնակավայրը զբաղեցնում է 0,75 կմ² տարածք։ Բնակչության խտությունը կազմում էր 340 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օստրով (գյուղ, Բախմաչի շրջան)

Անվան այլ կիրառումների համար տե՛ս՝ ՕստրովՕստրով (ուկրաիներեն՝ Острів), գյուղ Ուկրաինայի Չեռնիգովի մարզի Բախմաչի շրջանում։
2006 թվականի տվյալներով Օստրով գյուղում բնակվում էր 37 մարդ։ Բնակչության խտությունը կազմում էր 389,47 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գուարանեզիա

Գուարանեզիա  (պորտ.՝ Guaranésia), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի Կենտրոնական մասում։ Մտնում է Սան Սեբաստյան դու Պարաիզու գավառի կազմի մեջ։ Բնակչությունը կազմում է 20 385 մարդ՝ 2006 թվականի տվյալներով։ Գրավում է 294,007 կմ2 տարածք։ Բնակչության խտությունը կազմում է՝ 69,3 մարդ/կմ2։


== Պատմություն ==
Քաղաքը հիմնադրվել է 1901 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 102.626.196,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 5.241,65 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,769 (տվյալները ՄԱԿ-ի զարգացման ծրագրի)։


== Աշխարհագրություն ==
Կլիման տարածքում լեռնային արևադրձային է։
Աննուա (Էնայի գավառ)

Աննուա (ֆր.՝ Annois), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Ռիբմոն կանտոնայի կազմի մեջ։ Կոմունայի շրջանը՝ Սեն Կանտես։
INSEE կոդը՝ 02019:


== Բնակչություն ==
2010 թվականին բնակչությունը կազմել է 383մարդ։


== Տնտեսություն ==
2010 թվականի տվյալներով 252աշխատունակ բնակիչներից 163-ը (15-64 տարեկան) տնտեսապես ակտիվ են,89-ը՝ պասիվ (ակտիվության ինդեքսը՝64,7%, 1999 թվականին 65,2% էր)։ 163ակտիվ բնակիչներից 136-ը (77 տղամարդ և 59 կին) աշխատում են, գործազուրկ էր 27-ը (13 տղամարդ և 14 կին)։ 89 պասիվներից 19-ը աշակերտներ և ուսանողներ են, 18-ը՝ թոշակառուներ, 32-ն էլ պասիվ են այլ պատճառներով.


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Աննոուա (ֆր.)
Աստերոիդների ցանկ (196501-196600)

Աստերոիդների ցանկ (196401-196500)  • Աստերոիդների ցանկ  • Աստերոիդների ցանկ (196601-196700)
 Աստերոիդների ցանկ (196401-196500)  • Աստերոիդների ցանկ  • Աստերոիդների ցանկ (196601-196700)
Վաֆա Մուստաֆա

Վաֆա Ալի Մուստաֆա (արաբ․՝ وفا علي مصطفى‎‎, օգոստոսի 4, 1990(1990-08-04), Մասյաֆ, Համայի մարզ, Սիրիա), սիրիացի ակտիվիստ և լրագրող, Սիրիայում ռազմագերիների ազատման ջատագով։


== Կենսագրություն ==
2011 թվականին Վաֆա Մուստաֆան ձերբակալվել է Սիրիայում բողոքի ցույցերի համար, սակայն շուտով նրան ազատ են արձակել։ Ձերբակալությունից հետո նա չի կարողացել վերադառնալ դպրոց՝ ուսումը շարունակելու համար, քանի որ դպրոցները հրաժարվել են ընդունել ցույցերին մասնակցած աշակերտներին ։
Վաֆա Մուստաֆան ասում է, որ ակտիվ աշխատանքն ինքը սկսել է  հոր՝ Ալի Մուստաֆայի (2013 թվականի հուլիսին ձերբակալված իրավապաշտպան) անհետացումից հետո։ Հոր ձերբակալությունից հետո նա ստիպված է եղել տեղափոխվել Հալեպ, ապա Թուրքիա՝ փախստականների ճամբար։
Վաֆան համարվում է «Ընտանիք հանուն ազատության» կազմակերպության անդամ։ Որպես կազմակերպության անդամ՝ 2020 թվականին նա ակտիվորեն լոբբինգ է արել ՄԱԿ-ի Անվտանգության խորհրդում՝ սիրիացի բանտարկյալների վերաբերյալ որոշում կայացնելու համար, որպեսզի կառավարությունը բացահայտի Սիրիայում բոլոր բանտարկյալների անունները և գտնվելու վայրերը։ 2016 թվականին մեկնել է Գերմանիա։
Վաֆան փորձում է ցանկացած տեղեկություն ստանալ Սիրիայում անհետացած իր հոր և մյուս բանտարկյալների մասին։
2020 թվականի մայիսի 30-ին նա հանրահավաք է կազմակերպել Կոբլենցի (Գերմանիա) դատարանի շենքի մոտ, որտեղ տեղադրել է Սիրիայում անհայտ կորած մարդկանց 61 լուսանկար, այդ թվում՝ իր հոր լուսանկարը։
2020  թվականին ավարտել է Բեռլինի Բարդ քոլեջը` ստանալով արվեստի և հումանիտար գիտությունների մասնագետի որակավորում։


== Ծանոթագրություններ ==
Վալերի Կուբասով

Վալերի Նիկոլաևիչ Կուբասով (ռուս.՝ Валерий Николаевич Кубасов, հունվարի 7, 1935(1935-01-07), Vyazniki, Վլադիմիրի մարզ - փետրվարի 19, 2014(2014-02-19), Մոսկվա, Ռուսաստան), խորհրդային տիեզերագնաց-օդաչու, Խորհրդային Միության կրկնակի հերոս (1969, 1975), տեխնիկական գիտական թեկնածու (1968)։ 
Ավարտել է Մոսկվայի ավիացիոն ինստիտուտը (1958 թվական)։ Խորհրդային տիեզերագնացների ջոկատում Է ընդգրկվել 1966 թվականին։ 1969 թվականի հոկտեմբերի 11-16-ը, Գեորգի Շոնինի հետ, որպես բորտ-ինժեներ, թռիչք է կատարել «Սոյուզ-6» տիեզերանավով։ Առաջինն է իրականացրել տիեզերքում եռակցման աշխատանքների փորձը։ Մասնակցել է «Սոյուզ-7» (մեկօրյա), «Սոյուզ-7» և «Սոյուզ-8» (երեքօրյա) խմբային թռիչքներին, Երկրի շուրջը կատարել 80 պտույտ։ 1975 թվականի հուլիսի 15-21-ը, Ալեքսեյ Լեոնովի հետ, որպես բորտ-ինժեներ, մասնակցել է «Սոյուզ-Ապոլլոն» ծրագրով իրականացվող առաջին սովետա-ամերիկյան գիտափորձին։ 


== Ծանոթագրություններ ==
Տանձիկ (Տևրիկի գավառ)

Անվան այլ կիրառումների համար տե՛ս՝ Տանձիկ (այլ կիրառումներ)Տանձիկ, գյուղ Արևմտյան Հայաստանում, Սեբաստիայի վիլայեթի Տևրիկի գավառակում։


== Բնակչություն ==
Մինչև 1915 թվականի Մեծ եղեռնը նաև ուներ հայ բանկչություն։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Շվայգ Նյուրնբերգ

Շվայգ Նյուրնբերգ (գերմ.՝ Schwaig bei Nürnberg), կոմունա Գերմանիայում՝ Բավարիա երկրամասում՝ Նյուրնբերգ շրջանում։
Ենթարկվում է Միջին Ֆրանկոնիա վարչական օկրուգին։ Բնակչությունը կազմում է 8220 մարդ (դեկտեմբերի 31, 2010)։ Զբաղեցնում է 5,89 կմ² մակերես։ Պաշտոնական կոդ՝ 09 5 74 156։


== Ծանոթագրություններ ==


== Արտաքին հղումներ ==
Պաշտոնական կայք
Օուլավյուր Յոուհան Սիգուրդսոն

Օուլավյուր Յոուհան Սիգուրդսոն (իսլ.՝ Ólafur Jóhann Sigurðsson, սեպտեմբերի 26, 1918(1918-09-26) - հուլիսի 30, 1988(1988-07-30), Ռեյկյավիկ, Իսլանդիա), իսլանդացի արձակագիր, բանաստեղծ:


== Կենսագրություն ==
Ծնվել է Հլիդում (Հարդահրեպուր): Բանաստեղծությունների համար արժանացել է Հյուսիսային միության մրցանակի։ Գրականություն է մտել որպես նովելիստ. առաջին գիրքը՝ «Կարապի լճի մոտ» (1934), երեխաների մասին ինքնակենսագրական պատմվածքների ժողովածու է։ 1935 թվականին լույս է տեսել նրա պատմվածքների երկրորդ գիրքը՝ «Ամառվա երեկոյին»։ Գրողը հրատարակել է պատմվածքների մոտ տասը ժողովածու, այդ թվում՝ «Ճյուղեր զոհասեղանի վրա» (1942), «Հայելին ու թիթեռները» (1947), «Ուղեխաչքի մոտ» (1955)։ Վեպերից են «Ագարակի ստվերները» (1936), «Գարնանային ցրտահարությունների մոլորակը» (1951), «Երկրի գույների խաղը» (1947, ռուսերեն թարգմանությունը՝ 1961) վիպակում առանձնապես վառ կերպով է արտահայտվում գրողի ինքնօրինակ քնարականությունը։ Իր գործերում հաճախ վեր է հանում ստեղծագործական խնդիրները. «Այնտե՞ղ գնալ արդյոք» (1940) հեղինակի մտադրված եռերգության երկու մասը՝ «Ժամացույցի մեխանիզմ» (1955) և «Խաբկանք» (1977), և «Բույնը» (1972) վիպակը։


== Հալդոր Ստեֆաունսոնը հայերեն ==
Պատմվածք զարթուցիչի մասին; Հանդիպում ճանապարհին: Իսլանդական նովելներ, Ե., Սովետական գրող, էջ 178-205: Ռուսերենից թարգմ.՝ Ռոզա Ջանոյան:


== Ծանոթագրություններ ==
Միչուրինո (գյուղ, Թելմանովսկի շրջան)

Անվան այլ կիրառումների համար տե՛ս՝ ՄիչուրինոՄիչուրինո (ուկրաիներեն՝ Мічуріне), գյուղ Ուկրաինայի Դոնեցկի մարզի Թելմանովսկի շրջանում։ Բնակավայրը նախկինում նաև անվանվել է Գրյունտալ։
2001 թվականի տվյալներով Միչուրինո գյուղում բնակվում էր 1 160 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
1418

1418 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1418 թվականն է, 
XV դարի 18-րդ տարին։


== Դեպքեր ==


== Ծնունդներ ==


== Մահեր ==
Անդրանիկ Անդրեասյան (գրող)

Անվան այլ կիրառումների համար տե՛ս՝ Անդրանիկ ԱնդրեասյանԱնդրանիկ Վահանի Անդրեասյան (հոկտեմբերի 4, 1909(1909-10-04), Հազարի, Չմշկածագ, Թունջելիի մարզ, Թուրքիա - հուլիսի 4, 1996(1996-07-04), Լաս Վեգաս, Նևադա, ԱՄՆ), հայ գրող, խմբագիր։ Մեծ Եղեռնից մազապուրծ՝ ապաստանել է Ալեքսանդրապոլի, ապա՝ Կ.Պոլսի և Հունաստանի որբանոցներում։ 1928 թվականին հաստատվել է ԱՄՆ-ում։ 1936 թվականին՝ «Նոր գիր» ամսաթերթի, 1957-1969 թվականներին՝ «Պայքար» օրաթերթի, 1963-1968 թվականներին, միաժամանակ՝ «Պայքար» հանդեսի, 1937-1957 թվականներին և 1970 թվականից՝ «Նոր օր» օրաթերթի խմբագիր։


== Ստեղծագործություն ==
Լույս են տեսել Անդրեասյանի «Սպիտակ արդարութիւն» (1938 թ.), «Կարմիր ասպատակի օրագրէն» (1947 թ., Բոստոն), «Վերջին կայանը» (1956 թ.), «Սփիւռքը և հայրենիքը» (1962 թ., Բոստոն, «Զարթոնքի» տպարան), «Տարագիր երկինքի տակ» (1967 թ.), «Անմարմին սէրը» (1983 թ., Լոս Անջելես, «Ապրիլ» տպապրան), «Դառնության բաժակը» (1984 թ.) պատմվածքների, ուղեգրությունների ժողովածուները, «Երկար գիշերին մէջէն» (1974 թ.), «Փլուզում և վերածնունդ» (հ.1-3, 1985-1993 թթ., Բոստոն, «Պայքարի» տպարան) վեպերը, «Խոհեր» (հ.1-3, 1961-1980 թթ.), «Հայկական դատին նոր հանգրուանը» (1967 թ.) աշխատությունները։


== Երկեր ==
Երկերի ժողովածու, գիրք 1-3, Երևան, 2006 թ.
Գրականութեան և գրողների մասին։ Դատումներ և գնահատումներ, Լոս Անջելես, 1988 թ.


== Ծանոթագրություններ ==


== Գրականություն ==
Դանիելյան Ս., Ամերիկահայ վիպագիրներ, Երևան, 1990
Ֆրենսիս Բիդլ

Ֆրենսիս Բիդլ (անգլ.՝ Francis Beverley Biddle, մայիսի 9, 1886(1886-05-09), Փարիզ - հոկտեմբերի 4, 1968(1968-10-04), Hyannis, Բարնստեյբլ շրջան, Մասաչուսեթս, ԱՄՆ), ամերիկացի իրավաբան և իրավագետ։ Փենսիլվանիայի համալսարանի իրավագիտության պրոֆեսոր, Ալժերոն Բիդլի որդին, Էդմունդ Ռենդոլֆի ծոռը և Ջեյմս Մեդիսոն կրտսերի հեռավոր ազգականը։ 


== Կենսագրություն ==
Ֆրենսիս Բիդլը ծնվել է Փարիզում։ Ավարտել է Հարվարդի համալսարանը (1909 թվական, արվեստի բակալավր), և նույն տեղում ստացել է իրավաբանի որակավորում (1911)։ 1911-1912 թվականներին Գերագույն դատարանում աշխատել է որպես գրագիր։ Այնուհետև 27 տարի Ֆիլադելֆիայում զբաղվել է իրավաբանական պրակտիկայով։ 
1940-1941 թվականներին եղել է ԱՄՆ գլխավոր սոլիսիտոր։ 1941 թվականի օգոստոսի 26-ից մինչև 1945 թվականի հունիսի 26-ը եղել է ԱՄՆ գլխավոր դատախազ։ Հրաժարական է տվել նախագահ Հարի Ս. Թրումանի պահանջով։ Նյուրնբերգյան դատավարության անդամ ԱՄՆ-ից՝ ըստ Նյուրնբերգում խորհրդային պատվիրակության քարտուղարության պետ Արկադի Պոլտորակի հիշողությունների, դատավարության ընթացքում Բիդլը «իրեն շատ ակտիվ է պահել, հաճախ հարցեր է տվել ամբաստանյալներին և վկաներին»։ Ֆրանց ֆոն Պապենը կոչվել է «արդար դատավճռի լավագույն երաշխիքը», քանի որ նույնիսկ իր քաղաքական համոզմունքներով կասկածի տակ է դրել որոշ մարդկանց դատապարտելու անհրաժեշտությունը, օրինակ՝ Բիդլի և նրա տեղակալ Ջոն Փարքերի կասկածներն էին Հանս Ֆրիտշեի արդարացման պատճառը։
«Մենք քայլ առ քայլ բարենպաստ պայմաններ ենք ստեղծել նոր բռնապետության գալու համար..․ ստիպել ենք իշխանություններին..․ մեր բերանները սեղմելու, մեր աչքերը փակելու, մեր ականջները փակելու համար»։ 
1964-1967 թվականներին եղել է Քաղաքացիական ազատությունների պաշտպանության ամերիկյան միության նախագահ։


== Ծանոթագրություններ ==


== Արտաքին հղումներ ==
«Francis Biddle» (անգլերեն)։ nndb.com։ Արխիվացված է օրիգինալից 2012-05-13-ին։ Վերցված է 2012-02-15
Վարդյո

Վարդյո (նորվ.՝ Vardø), կոմունա (համայնք) Նորվեգիայի Ֆինմարք ֆյուլքեյում (մարզում)։ Կոմունայի վարչական կենտրոնը Վարդյո քաղաքն է։ Պաշտոնական լեզուն Բուկմոլն է։ Զբաղեցնում է 600.47 կմ² տարածք։


== Բնակչություն ==
Համաձայն Նորվեգիայի վիճակագրության վարչության՝ 2008 թվականի հունվարի 1-ին դրությամբ կոմունայի բնակչության թվաքանակը կազմում է 1930 մարդ։ Բնակչության մեծ մասը նորվեգացիներ են։


== Տրանսպորտ ==
Կոմունայի գլխավոր բնակավայրը գտնվում է համանորվեգական գլխավոր ճանապարհի ցանցում։ Մայրցամաքի և կղզու միջև գործում է ավտոմոբիլային թունել։ Կղզում գործում է նաև փոքր օդանավակայան, գործում է նաև նավահանգիստ։


== Globus II (AN/FPS-129 «Have Stare») ==
1998 թվականից կոմունայի տարածքում գործում է Globus II ռադարը, որը նախատեսված է մերձերկրյան տարածքներում տիեզերական աղբին հետևելու համար։ Լինելով Ռուսաստանի սահմանին մոտ՝ ռադարը գործարկման օրվանից հանդիսանում է դիվանագիտական կռվախնձոր երկու երկրների միջև, քանի որ ռուսական կողմը մտավախություն ունի, որ այն օգտագործվում է ամերիկյան զինվորականների կողմից ընդդեմ Ռուսաստանի։


== Վարդյոյի ամրոց ==
Վարդյոյում է գտնվում Վարդյոյի ամրոցը, որի պատմությունը սկսվում է 13-14 դարերից։ Երկրորդ համաշխարհային պատերազմի ժամանակ այն օգտագործվել է որպես բանտ։ Ներկայումս ամրոցը հանդիսանում է զբոսաշրջային վայր։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Ամենահյուսիսային ամրոցը աշխարհում: (ռուսերեն)
Նարինի գոգավորություն

Նարինի գոգավորություն (ղրղզ.՝ Нарын өрөөнү), միջլեռնային իջվածք ներքին Տյան Շանում, Ղրղզստանում, Նարին գետի միջին հոսանքի շրջանում։ Բարձրությունը 1300—3000 մ է, երկարությունը՝ մոտ 300 կմ, լայնությունը՝ մինչև 50 կմ։ Նարին գետի ափին տարածված են բեդլենդները։ Կլիման խիստ ցամաքային է, ցուրտ։ Տարեկան տեղումները 200—300 մմ են։
Բաց գորշավուն հողերի վրա տարածված են աղուտաօշինդրային և լեռնատափաստանային բույսերը։
Կաղապար:Ղրղզստան-անավարտ
Սեն Ժերմեն լա Բլանշ Էրբ

Սեն Ժերմեն լա Բլանշ Էրբ (ֆր.՝ Saint-Germain-la-Blanche-Herbe), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 2435 մարդ, բնակչության խտությունը` 925.86 մարդ/կմ²։ Բնակավայրը զբաղեցնում է 2.63 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ արևմուտք, Կան քաղաքից` 4 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1705 աշխատունակ (15-64 տարեկան)  բնակիչ, որոնցից ակտիվ էին 1250-ը, իսկ ոչ ակտիվները` 455։ Ակտիվության ցուցանիշը կազմում է 73,3 %։ 1250 աշխատունակ մարդկանցից աշխատել է 1109 անձ (546 տղամարդ և 563 կին)։ Գործազուրկ են եղել 141 անձ (82 տղամարդ և 59 կին)։ 455 անաշխատունակներից 222-ը եղել են աշակերտներ կամ ուսանողներ, 133-ը` թոշակառուներ, իսկ 100-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գյավուր Գյադուկ

Գյավուր Գյադուկ, լեռնանցք Վրաստանում, Վիրահայոց լեռներում։ Բարձրությունը՝ 2726 մետր։


== Ծանոթագրություններ ==
Ես ուզում եմ սեր երգել (բանաստեղծություն)

«...Ես ուզում եմ սեր երգել...», Հովհաննես Թումանյանի բանաստեղծություններից, հեղինակն այն գրել է 1887 թվականի վերջին։


== Պատմություն ==
Թումանյանի ընտանիքի արխիվում պահվում է Թումանյանի 1890 թվականի սեպտեմբերի 23-ից 25-ը Օլգա Թումանյանին գրած նամակը, որտեղ կա այս երեք քառատողի ինքնագիրը հետևյալ ծանոթագրությամբ՝

Նույնը, համանման ծանոթագրությամբ, կա նաև 1890 թվականի սեպտեմբերի 28-ին Անուշավան Աբովյանին գրած նամակում։
Բանաստեղծությունն առաջին անգամ  տպագրվել է ԵԺ V, 26-րդ էջում։
Տպագրվում է ինքնագրից։


== Ծանոթագրություններ ==
Ագալակտիա (վարակիչ)

Ագալակտիա (Aalactica infectiosa` կաթնատություն վարակիչ), մանր եղջերավորների վարակիչ հիվանդություն։ Հարուցիչը քամվող վիրուսն Է։


== Տեսակներ ==
Ագալակտիան լինում է`

կրծային
հոդային
ակնային
խառը


== Ախտանիշներ ==
Կրծային ագալակտիայի դեպքում առաջանում է կրծի բորբոքում, կաթն ընդհատվում Է, կուրծը՝ ապաճում։ Հոդայինի դեպքում՝ հոդերի բորբոքում, ապա՝ հոդերի անշարժություն։ Ակնային ագալակտիաի ժամանակ բորբոքվում է աչքի եղջերաթաղանթը, առաջանում միակողմանի կուրություն։


== Ախտականխիչ միջոցառումներ ==
Ծանր հիվանդներին ենթարկում են սպանդի, մնացածներին բուժում պենիցիլինով, նորսուլֆազոլով, 3 տոկոսանոց սպիրտ–գլյուկոզայով։ Հիվանդ կենդանիների կաթը ոչնչացնում են, հիվանդների հետ շփվածներինը՝ օգտագործելուց առաջ եռացնում։ Վարակված մորթիները և ոչխարանոցները ախտահանում են 10 և 20 տոկոսանոց կրակաթի լուծույթով։


== Գրականություն ==
Абрамченко В. В. Нарушение лактации (гипогалактия) у женщин в послеродовом периоде и пути ее коррекции //Беременность и роды высокого риска. Ст-Петербург. – 2004. – С. 375-390.
Петрова В. Н. и др. Факторы риска развития гипогалактии у женщин //Здоров'я України. – 2008. – Т. 8. – №. 6. – С. 61-63.
Шаталова М. В. Профилактика и лечение нарушений лактации у женщин с невынашиванием беременности и фетоплацентарной недостаточностью ։ дис. – 2005.
Լեիսի (այլ կիրառումներ)

Լեիսի անունը կամ տերմինը կարող է վերաբերել հետևյալ հոդվածներին․

Լեիսի - գյուղ Էստոնիայի Պյոիդե շրջանի կազմում։
Լեիսի - գյուղական ավան Էստոնիայի Լեիսի շրջանի կազմում։
(3885) Բոգորոդսկի

(3885) Բոգորոդսկի (անգլ.՝ Bogorodskij), աստերոիդ աստերոիդների հիմնական գոտում։ Հայտնաբերվել է 1979 թվականի ապրիլի 25-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,753016 ա. մ., առավելագույնը մոտենում է 2,5582 ա. մ. հեռավորության վրա և հեռանում 2,9479 ա. մ.։ Արեգակի շուրջ մեկ ամբողջական պտույտ է կատարում 1668,44 երկրային օրվա ընթացքում, իր ուղեծրով շարժվելով միջինում 0,21577 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,31° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3885) Բոգորոդսկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Snapshot Games

Snapshot Games, համակարգչային խաղեր մշակող ընկերություն, որը տեղակայված է Սոֆիայում (Բուլղարիա)։ Snapshot Games-ը հիմնադրվել է 2013 թվականին Ջուլիան Գոլլոպի և Դեյվիդ Կեյի կողմից։ Գոլլոպը հայտնի է, ինչպես X-COM, UFO: Enemy Unknown և X-COM: Apocalypse խաղաշարքերի ստեղծող։ Բացի Գոլլոպից ընկերությունում աշխատում են այլ 8 վետերան աշխատակիցներ, որոնք ժամանակին աշխատաել են այլ բուլղարական ընկերություններում։  


== Պատմություն ==
Snapshot Games-ը հիմնադրվել է 2013 թվականի նոյեմբերի 12-ին Կոլիֆոռնիայում, որպես մասնավոր ընկերություն։ Ընկերությունը տեղակայված է Բուլղարիայում, որտեղ էլ ապրում է ընկերության հիմնադիր Ջուլիան Գոլլոպը, քաղաքի ընտրության հարցում կարևոր դեր խաղաց քաղաքում ավելի քիչ ծախսերի առկայությունը։ 
2014 թվականի ապրիլին ընկերությունը մեկնարկեց հանգանակություն, որը նախատեսված էր Chaos Reborn խաղի առաջին տարբերակի մշակման համար։ Հանգանակության արդյունքում հավաքվեց 210 000 դոլար գումար։ 2014 թվականի դեկտեմբերի 9-ին խաղը հայտնվեց Steam նախավաճառքների շարքում, իսկ արդեն 2015 թվականի հոկտեմբերի 26-ին կայացավ խաղի պաշտոնական թողարկումը։ Metacritic կայքում խաղը ստացավ 86/100 գնահատականը։ PC Gamer-ը խաղի տվեց 87% հավանություն։ 2015 թվականին խաղը պարգևատրվեց Golden Joystick Awards մրցանակով, որպես լավագույն ինդի խաղ։ 
2016 թվականի մարտի 18-ին, Ջուլիան Գոլլոպը Twitter-ում կատարեց հրապարակում Phoenix Point խաղի մշակման մասին։ Ողջ հաջորդ տարվա ընթացքում զբաղվեց այդ խաղի մշակմամբ։ Ներդրելով 450 000 դոլլար, 2017 թվականի ապրիլին ընկերությունը մեկնարկեց հանգանակություն՝ 500 000 դոլլար հավաքելու նպատակով, որը պետք է ուղղվեր խաղի մշաման և թողարկման համար։ 


== Ծանոթագրություններ ==
Հովսեփ Շամամյան

Հովսեփ Շամամյան (հոկտեմբերի 26, 1926(1926-10-26) - նոյեմբերի 21, 2004(2004-11-21), Երևան, Հայաստան), պարուսույց։ «Բարեկամություն» պարի համույթի գեղարվեստական ղեկավար։ ՀԽՍՀ մշակույթի վաստակավոր աշխատող։


== Կենսագրություն ==
Հովսեփ Շամամյանը ծնվել է 1926 թվականին վանեցու ընտանիքում։ 1933-1944 թվականներին սովորել է Երևանի պարարվեստի ուսումնարանում։ 13 տարեկան հասակում մասնակցել է Մոսկվայում կայացած Հայաստանի գրականության և արվեստի առաջին տասնօրյակին, որտեղ մեծ թատրոնի բեմի վրա կատարել է պար՝ Արամ Խաչատրյանի «Երջանկություն» բալետից։ 1944-1951 թվականներին, որպես կամավոր, ծառայել է սովետական բանակում։ Գնդում իրեն դրսևորել է որպես պարերի հմուտ բեմադրող և լավագույն կատարող։ 1955-1960 թվականներին սովորել է Երևանի մանկավարժական ինստիտուտի պատմության ֆակուլտետում։ Ավելի քան 1 տարի դասավանդել է ակումբագրադարանային տեխնիկումում, ապա՝ երաժշտական գիշերօթիկ դպրոցում։ 1972-1985 թվականներին մեծածավալ աշխատանք է կատարել Երևանի Սունդուկյանի, Պարոնյանի անվան թատրոնների ստուդիաներում, Պատանի հանդիսատեսի թատրոնում։ Իրականացրել է պարերի բեմադրություններ մի շարք ներկայացումների համար՝

Արաքսմանյանի «Փիղը պարում է»
Բեսի «Աղաֆոնը եւ իր փեսաները»
Ջոջուայի «Երկու օրիորդ»
Տեր-Գրիգորյանի «Հաջի Փայլակ»
Հարությունյանի «Հարսնացուն հյուսիսից»
Պետրոսյանի «Ծանր է Հիպոկրատի գլխարկը»
Օստրովսկու «Կատաղի փողեր»Իր անընդմեջ աշխատանքային գործունեության 70 տարիների ընթացքում, որից 30-ը՝ պիոներ-դպրոցականների պալատում, ստեղծել է մի շարք համույթներ՝ «Բարեկամություն» (1964), «Զարթոնք», «Արևիկ», «Ժպիտ», «Երջանիկ մանկություն», «Զորավար Անդրանիկ», «Գարուն», «Երիտասարդություն» և այլն։


== Հիշատակ ==
«Բարեկամություն» պարային համույթը Հովսեփ Շամամյանի մահից հետո անվանափոխվել է վարպետի անունով՝ Հովսեփ Շամամյանի անվան «Բարեկամություն» մանկապատանեկան համույթ։


== Պարգևներ և մրցանակներ ==
ՀԽՍՀ մշակույթի վաստակավոր աշխատող
ՀԽՍՀ Գերագույն խորհրդի նախագահության պատվոգիր
«Գերմանիայի դեմ հաղթանակի համար» մեդալ
Սպայի տանը զինվորական պարային համույթ ստեղծելու համար պատվոգիր


== Ծանոթագրություններ ==


== Արտաքին հղումներ ==
Հովսեփ Շամամյանի անվան «Բարեկամություն պարային համույթ
(223) Ռոզա

(223) Ռոզա (անգլ.՝ Rosa), աստերոիդ աստերոիդների հիմնական գոտում։ Հայտնաբերվել է 1882 թվականի մարտի 9-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 3,094422 ա. մ., առավելագույնը մոտենում է 2,7351 ա. մ. հեռավորության վրա և հեռանում 3,4538 ա. մ., իսկ Երկրի ուղեծրին Ռոզա աստերոիդը նվազագույնը մոտենում է 1,7534 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1988,24 երկրային օրվա ընթացքում, իր ուղեծրով շարժվելով միջինում 0,181065 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,94° անկյուն։
Ռոզա աստերոիդը պատկանում է Ֆեմիսի աստերոիդների ընտանիքին, որի մեջ ներառված են այս պահին հայտնի 535 անդամներ։ Ընտանիքի ներքին սահմանը անցնում է 3,08 ա. մ., իսկ արտաքին սահմանը՝ 3,24 ա. մ. հեռավորության վրա։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(223) Ռոզա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դաշտեմիր

Դաշտեմիր, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Օլշանի (գյուղ, Վոլոչիսկի շրջան)

Անվան այլ կիրառումների համար տե՛ս՝ ՕլշանիՕլշանի (ուկրաիներեն՝ Вільшани), գյուղ Ուկրաինայի Խմելնիցկիի մարզի Վոլոչիսկի շրջանում։
2001 թվականի տվյալներով Օլշանի գյուղում բնակվում էր 7 մարդ։ Բնակավայրը զբաղեցնում է 0,01 կմ² տարածք։ Բնակչության խտությունը կազմում էր 700 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լեսնոե (գյուղ, Սերեդինա-Բուդայի շրջան)

Անվան այլ կիրառումների համար տե՛ս՝ ԼեսնոեԼեսնոե (ուկրաիներեն՝ Лісне), գյուղ Ուկրաինայի Սումիի մարզի Սերեդինա-Բուդայի շրջանում։
2001 թվականի տվյալներով Լեսնոե գյուղում բնակվում էր 186 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պոկրովկա (գյուղ, Բելեբեևսկի շրջան)

Անվան այլ կիրառումների համար տե՛ս՝ ՊոկրովկաՊոկրովկա (ռուս.՝ Покровка, բաշկիրերեն՝ Покровка), գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տելիսե

Տելիսե (էստ․՝ Telise), գյուղ Էստոնիայի Լյաենեմաա նահանգի Նոառոոցի շրջանում։
2011 թվականի տվյալներով գյուղում բնակվում էր 4 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
.ao

.ao, Անգոլայի վերին մակարդակի ազգային դոմենը։

Ղեկավարվում է Ագոստիննո Նետտո Համալսարանի կողմից։
Գրանցման կայքը գործում է 2009 թվականից և մինչև 2002 թիվը մնացել է անփոփոխ, միակ լեզուն եղել և մնացել է պորտուգալերենը։
Էջի մի քանի հղումներից մեկը ցույց է տալիս փաստաթուղթը .doc ձևաչափով, որը պարունակում է անգլերեն լեզվով գրանցման կանոններ, որոնք, ըստ ամենայնի, արդեն հնացված են։ Համաձայն իրավաբանական կանոնների, Անգոլայից դուրս գրանցված անձինք իրավունք ունեն գրանցվելու  միայն երկրորդ մակարդակի դոմենների տիրույթներում՝ .it.ao: Google- ի որոնողական համակարգը, հավանաբար, որպես  առաջին իրավաբանական անձ,  գրանցվել է site.it.ao դոմենում։


== Երկրորդ մակարդակի դոմեններ ==
.ed.ao — Անգոլայի կրթական հաստատությունների համար
.gv.ao — Անգոլայի պետական ​​գործակալությունների համար
.og.ao — Անգոլայաի ցանկացած կազմակերպությունների համար
.co.ao — Անգոլայի առևտրային կազմակերպությունների համար
.pb.ao — Անգոլայի հրատարակչական կազմակերպությունների համար
.it.ao — Անգոլայում չճանաչված միջազգային կազմակերպությունների համար


== Արտաքին հղումներ ==
IANA .ao whois տեղեկություն
(1946) Վալրավեն

(1946) Վալրավեն (անգլ.՝ Walraven), աստերոիդ աստերոիդների հիմնական գոտում։ Հայտնաբերվել է 1931 թվականի օգոստոսի 8-ին Հենրիկ վան Գենտի կողմից Յոհանեսբուրգում։
Միջին հեռավորությունը Արեգակից կազմում է 2,293096 ա. մ., առավելագույնը մոտենում է 1,7522 ա. մ. հեռավորության վրա և հեռանում 2,834 ա. մ.։ Արեգակի շուրջ մեկ ամբողջական պտույտ է կատարում 1268,33 երկրային օրվա ընթացքում, իր ուղեծրով շարժվելով միջինում 0,283838 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,16° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1946) Վալրավեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
.bd

.bd, Բանգլադեշի վերին մակարդակի ազգային դոմենն է։


== Արտաքին հղումներ ==
IANA .bd whois տեղեկություն